EkBass/fiwiki-20250220-pages-articles huggingface dataset:
Keletrooppinen reaktio

Keletrooppinen reaktio eli kelotrooppinen reaktio on perisyklinen orgaaninen reaktio, jossa elektronit liikkuvat syklisessä muodostelmassa muiden perisyklisten reaktioiden tavoin, jolloin joko muodostuu tai avautuu rengasrakenne. Muihin perisyklisiin reaktioihin verrattuna keletrooppinen reaktio eroaa kuitenkin siten, että konjugoidussa systeemissä reagoivat orbitaalit HOMO ja LUMO ovat yhden ja saman atomin orbitaaleja, eivät molekyyliorbitaaleja. Keletrooppisissa additioissa vähenee π-sidosten lukumäärä yhdellä ja liittyvän atomin koordinaatioluku kasvaa, kun se muodostaa kaksi uutta σ-sidosta. Tälle käänteisissä reaktioissa eli keletrooppisissa eliminaatioissa π-sidosten lukumäärä kasvaa ja poistuvan atomin koordinaatioluku pienenee. ==Mekanismi ja reaktioita== Keletrooppiset additiot tapahtuvat tyypillisesti dieenin ja pienen molekyylin kuten typen, rikkidioksidin tai hiilimonoksidin välisenä reaktiona. Reaktiossa liittyvä molekyyli käyttää yhtä vapaata elektronipariaan ja tyhjää p-orbitaalia ja dieeni kahta π-orbitaalia. Tyypillinen keletrooppinen additioreaktio on myös karbeenien additioreaktio alkeeneihin. Keletrooppisten eliminaatioiden ajavana voimana toimii pienten kaasumaisten molekyylien, kuten typen, rikkidioksidin tai hiilimonoksidin eliminoituminen. Irtoava ryhmä lähtee lämmitettäessä ja molekyylejä jotka reagoivat keletrooppisella eliminaatiolla ovat typpeä vapauttavat diatseenit, rikkidioksidia vapauttavat sulfoleenioksidit ja eräät bisykliset ketonit, joista eliminoituu hiilimonoksidia. Muodostuva tuote voi myös olla aromaattinen, mikä osaltaan ajaa reaktiota eteenpäin. Erityisesti sulfoleenioksidien keletrooppisia reaktioita käytetään hyväksi orgaanisessa synteesissä. Rikkidioksidin avulla voidaan dieeni suojata, jotta se ei reagoisi ei-toivotulla tavalla. Suojaus on keletrooppinen additio. Kun suojausta ei enää tarvita, voidaan tuotetta kuumentamalla eliminoida sulfoleenioksidista rikkidioksidi, jolloin dieeni vapautuu. Tämä on keletrooppinen eliminaatioreaktio. Muiden perisyklisten reaktioiden tavoin keletrooppiset reaktiot ovat hyvin selektiivisiä. Esimerkiksi cis- substituoidun sulfoleenioksidin keletrooppinen eliminaatio johtaa E,E-stereokemian omaavaan dieeniin ja trans-substituoidusta sulfoleenioksidista muodostuu E,Z-dieeni. ==Lähteet== Luokka:Orgaaniset reaktiot
Teenage Rampage

”Teenage Rampage” on brittiläisen Sweet-yhtyeen tammikuussa 1974 singlenä julkaistu kappale. Se nousi yhtyeen kotimaassa listan toiselle sijalle ja Länsi-Saksassa se oli yhtyeen kuudes peräkkäinen ykköshitti. Nicky Chinnin ja Mike Chapmanin kirjoittama kappale ei sisältynyt milläkään yhtyeen studioalbumille. Singlen B-puolella oli yhtyeen itse kirjoittama kappale ”Own Up, Take a Look at Yourself”. == Yleistä == ”Teenage Rampage” edustaa musiikillisesti hard rockia, ollen kuitenkin erityisesti sanoituksen osalta suunnattu nuoremmalle kuuntelijakunnalle. Kappaleeseen haluttiin saada liveäänityksen tunnelmaa, joten siihen lisättiin yleisön kirkumista. Sen katsottiin myös sopivan kappaleen kapinahenkisyyteen. Kappaleesta tehtiin myös useita hieman erilaisia musiikkivideoita. == Julkaisu ja vastaanotto == ”Teenage Rampage” -single ilmestyi 7. tammikuuta 1974. Britanniassa levyt loppuivat pian kesken ja niitä piti tuoda Yhdysvalloista lisää. Suuresta kysynnästä huolimatta kappale ei noussut listaykköseksi, sillä kärjessä oli toinen Chinn/Chapman-tuote, Mud-yhtye, kappaleellaan ”Tiger Feet”. ”Teenage Rampagen” paras sijoitus kahdeksan listaviikon aikana oli siten toinen sija. Länsi-Saksassa ”Teenage Rampage” oli Sweetin kuudes peräkkäinen ykkössingle. Se oli listan kärjessä seitsemän viikkoa. Myös Tanskassa se oli listaykkönen seitsemän viikon ajan, ja piikkipaikalle se ylsi myös Irlannissa. Kappale nousi top 10:een lisäksi Norjassa, Sveitsissä, Suomessa ja Belgiassa. === Listasijoitukset === Valtio Korkein sijoitus Listaviikot Nousu listalle Lähde 1\. 5 31.1.1974 1\. 1974 1\. 10 viikko 4/1974 2\. 8 19.1.1974 2\. 12 viikko 6/1974 2\. 12 23.1.1974 5\. helmikuu 1974 (Flanderi) 10. 8 2.2.1974 11\. 4 26.1.1974 16\. 8 15.3.1974 == Lähteet == Luokka:Sweetin kappaleet Luokka:Vuoden 1974 kappaleet == Aiheesta muualla == *Promovideo yhtyeen virallisella YouTube-kanavalla
Patricia of Finland

Patricia of Finland, usein vain Patricia, on naisten alusvaatemerkki, joka juontaa juurensa suomalaiseen Oy Sjöblom Ab -perheyritykseen. Sjöblom perusti tuotemerkin 1958.History , Patricia of Finland. Viitattu 31.5.2014. Amerikkalaisen Mary Phelps Jacobin vuonna 1914 patentoimat nykyaikaisen kaltaiset rintaliivit alkoivat löytää tiensä Suomeen, kun Julia Albertina Sjöblom alkoi valmistaa niitä vuonna 1922 Helsingin Korkeavuorenkadulle vuonna 1912 avaamassaan ompelimossa J. Sjöblomin Korsetti ja Liina.Finland, Corsetiere.net. Viitattu 31.5.2014. Hän kopioi amerikkalaisia malleja lehdistä löytämiensä kuvien perusteella. Liivejä kaupiteltiin Helsingissä ovelta ovelle tuolloin enimmäkseen kotona työskennelleille naisille.Marcus Ziemann: Kun rintaliivit Suomeen tulivat – ”Hyppivä Charleston-tanssi oli isopovisille vaikea”, Yle Uutiset 15.2.2014. Viitattu 31.5.2014. 1920-luvun hyppivä charleston-muotitanssi asetti uusia vaatimuksia naisten rintojen kurissa pysymiseen, ja rintaliivimarkkinat kehittyivät nopeasti. Sjöblomit perustivat Helsinkiin uusia myymälöitä ja alkoivat 1930-luvulla oman tuotannon lisäksi tuoda Suomeen merkkiliivejä ulkomailta. Vuonna 1943 yhtiön kolme siihenastista toiminimeä yhdistettiin yritykseksi Oy Sjöblom Ab. Yhtiön toimitusjohtaksi tuli Julia Sjöblomin poika Nils. Sotien jälkeinen materiaalipula sai yrityksen keskittymään yhä enemmän valmiiden liivien tuontiin, joka sekin oli säänneltyä. Uuden erän saapuessa Sjöblomin myymälöihin jonotettiin. Sjöblom aloitti 1953 amerikkalaisten Peter Pan -liivien lisenssivalmistuksen uudessa tehtaassaan Helsingin Arabiassa. Vuonna 1958 yritys päätti tuoda markkinoille oman rintaliivimerkin Patricia. Sjöblomin vuonna 1962 teettämän kyselytutkimuksen 27 000 vastauksen aineisto loi pohjan uudelle rintaliivien senttimetripohjaiselle mitoitusjärjestelmälle. 1960-luvun puolivälissä Sjöblom aloitti tuotanto- ja markkinointiyhteistyön ruotsalaisen liivinvalmistajan kanssa niin, että Ruotsissakin voitiin valmistaa ja markkinoida Patriciaa ja Suomessa vastaavasti Abecita-merkkisiä liivejä. Suomen vaurastuessa Patricia of Finland -merkki menestyi pitkään hyvin, kunnes yhä kalliimmat tuotantokustannukset heikensivät 1980-luvulla yrityksen kolmen tehtaan kannattavuutta. Vuonna 1980 yrityksen johtoon sisarensa Mariannen jälkeen asettunut Nils-Robert Sjöblom myi perheyrityksen Suomen 1990-luvun alun laman loppuaikoina 1994. Patricia of Finland -tuotemerkki jatkaa yhä Patricia Group Oy:n omistuksessa. Yrityksen liikevaihto on noin miljoona euroa.Patricia Group Oy , Fonecta Finder. Viitattu 31.5.2014. Vuodesta 2004 merkille on avattu muutamia omia myymälöitä Suomeen. ==Lähteet== ==Aiheesta muualla== *Patricia of Finland -verkkosivusto Luokka:Vaatemerkit Luokka:Entiset suomalaiset teollisuusyritykset Luokka:Suomalaiset vaatetusalan yritykset
Masuria

Masuria on alue Puolan koillisosassa. Se ulottuu noin 290 kilometriä Veikseljoelta itään Liettuan vastaiselle rajalle asti. Alueen pinta-ala on noin 52 000 km². Siellä on noin kaksituhatta järveä. Alue on harvaan asuttua, ja siitä on tullut suosittu lomakohde. Ennen toista maailmansotaa Masuria oli osa Saksalle kuulunutta Itä-Preussia. Siellä käytiin ensimmäisen maailmansodan alussa kuuluisa Masurian järvien taistelu. Tällä alueella sijaitsi myös Adolf Hitlerin päämaja Sudenpesä. == Lähteet == == Aiheesta muualla == Luokka:Puolan maantiede
Thomas Georgii

Thomas (Yrjänänpoika) Georgii (k. noin 1632) oli suomalainen kirkkoherra ja kirjallisuuden suomentaja. Viipurista kotoisin ollut Thomas Georgii oli Tukholman suomalaisen seurakunnan kirkkoherrana vuosina 1618–1632. Thomas Georgii osallistui suomenkielisen virsikirjan ja kirkkokäsikirjan julkaisemiseen sekä suomensi teoksia. Hänen ruotsin kielestä suomentamansa juutalaisen historioitsijan Flavius Josephuksen historiateos Yxi historia Hierusalemin surkiasta häwijtöxest oli ensimmäinen suomenkielinen kirja joka ei perustunut suoraan Raamattuun. == Suomennoksia == * Flavius Josephus : Yxi historia Hierusalemin surkiasta häwijtöxest, lyhyest käsitetty. Roodzin kieleste soomen kielexi käätty, Thomas Yriänenpoialda Wiburg. Carelio, Soomen seuracunnan cappalaiselda Stockholmin caupungis. Stockholmis präntätty Christopher Reusnerildä, 1616 * Passio : Meidhän Herran Jesuxen Christuxen pijnan historia, neliäst evangelisterist coottu, wastwdhest rodzinkielisen iälken ylidzecadzottu ia oiettu ja Thomas Georgin Wiburgo Careliuxen, culutuxella ia waiwalla. Stockholmis präntätty Ignatius Meurerilda, 1629, uusi painos 1630 * Käsikiria, jossa on käsitetty millätawalla Jumalan palwelus, christilisten ceremoniain ia kirconmenoin cansa, Somen seuracunnis pidhettämän pitä. Sen cunnialisen herran m. Olewin Elimaeuxen, Wiburin pispan, tiedhost ia tahdost, wastwdhest rodzinkelisen käsikirian iälken ylidzecadzottu ia oiettu. Präntätty Stockholmis Thomas Georgin waiwal ia culutuxel Ignatius Meurerin tykenä, 1629 == Lähteet == * Thomas Georgiin elämäkertatiivistelmä Kansallisbiografiassa * Kansalliskirjasto Finna : Luettelo Thomas Georgiin painetuista suomennoksista Luokka:Suomen evankelis-luterilaisen kirkon papit Luokka:Suomentajat Luokka:Ruotsinsuomalaiset henkilöt Luokka:Syntymävuosi tuntematon Luokka:Vuonna 1632 kuolleet
Jääkiekon alle 18-vuotiaiden Euroopan-mestaruuskilpailut 1978

Jääkiekon alle 18-vuotiaiden Euroopan-mestaruuskilpailut 1978 pelattiin Suomessa ja Euroopan-mestaruuden voitti isäntämaa Suomi, hopeaa voitti Neuvostoliitto ja pronssia Ruotsi. Monien mielestä Suomen voitto Neuvostoliitosta oli Suomen ensimmäinen merkittävä askel kasvun tiellä jääkiekon suurmaaksi. Turnauksen loppuottelu pelattiin maanantai-iltapäivänä. Ottelu Helsingin jäähalissa oli myyty loppuun, eli paikalla oli 7 304 maksanutta katsojaa. Sen lisäksi paikalla oli arviolta tuhannesta kahteen tuhatta henkeä ilmaislipuilla, turnauksen muut joukkueet ja lehdistö. Neuvostoliitto teki ottelun avausmaalin ja eteni sen jälkeen jo 3–1-johtoon. Kolmannessa erässä Suomi pelasi kuitenkin erinomaisesti ja tasoitti ottelun kahdesti, ensin Juha Huikarin maalilla, sitten Mika Laineen. Kuitenkin vain 1.43 minuuttia ennen varsinaisen peliajan loppumista Neuvostoliitto teki 5–4-maalin, mikä johti siihen, että osa yleisöstä alkoi poistua jäähallista. Huikari kuitenkin tasoitti ottelun varsinaisen peliajan lopussa, ja ottelu siirtyi jatkoajalle. Sitä ei pelattu äkkikuolema-menetelmällä. Neuvostoliitto siirtyi johtoon, mutta 11 sekuntia ennen peliajan loppumista Huikari tasoitti jälleen ottelun. Sitten ottelu siirtyi jatkoajalle, jossa sovellettiin äkkikuolema-menetelmää. Toisella jatkoajalla puolustaja Timo Blomqvist laukoi lyöntilaukausella kiekon hyökkäyssiniviivalta päin maalivahti Dmitri Saprykia ja Jari Kurri siirsi ikään kuin heittäytyen paluukiekon maaliin ajassa 81.42 kun toista jatkoaikaa oli pelattu 1.42 minuuttia. Maalivahti Dmitri Saprykin sai vielä mailansa kiekon eteen, mutta kiekko kiertyi siitä maaliin. Kurri keräsi Jarmo Mäkitalon kanssa suuret peliminuutit pitkässä ottelussa. Mäkitalo oli turnauksessa Suomen paras pistemies tehopistein 4+7=11 ja Kurri paras maalintekijä. Hän teki neljässä ottelussa kuusi maalia. == Alkusarja == === Lohko A === === Lohko B === == Alempi jatkosarja == == Ylempi jatkosarja == == Lähteet == * Turnaus Passionhockeyssä === Viitteet === Luokka:Vuoden 1978 jääkiekko Luokka:Vantaan urheilutapahtumat Luokka:Helsingin urheilutapahtumat
In The Mood

In The Mood on vuonna 2005 keikkailunsa aloittanut suomalainen yhtye, joka on alun perin lähtöisin Urjalasta. Yhtye esiintyy noin 100 keikan vuositahtia tanssilavoilla, ravintoloissa, pubeissa, risteilylaivoilla, yksityistilaisuuksissa ja konserteissa. Yhtye valittiin vuoden 2008 Tanssiorkestereiden Suomen Mestariksi SMORK-tapahtumassa. Vuonna 2010 In The Mood julkaisi debyyttialbuminsa Ajatuksenlukijan, joka valittiin radiotoimittajien kuukauden levyksi elokuussa 2010. Elokuussa 2017 In The Mood siirtyi MagnumLiven yksinmyyntiin. Kesäkuussa 2017 yhtyeeltä ilmestyi viiden kappaleen EP-levy. Levyllä vierailee myös Jani & Jetsetters -yhtyeestä tuttu Jani Forsman. == Musiikki ja tyyli == Yhtyeen musiikillista linjaa on hankala kuvailla lyhyesti, mutta ohjelmistossa on vahvasti edustettuna kitaravetoinen rytmimusiikki, jossa on vaikutteita erityisesti 1950- ja 1960-luvuilta. In The Mood on tunnettu tyylillisestä tinkimättömyydestään, energisestä lavaesiintymisestään sekä siitä, että esitettävä ohjelmisto poikkeaa olennaisesti muista tanssilavoja ja -ravintoloita kiertävistä yhtyeistä. Lisäksi esiintymiset noudattavat harvoin tiukkaa kaavaa: spontaaniudelle ja yllätyksellisyydelle on jätetty tarkoituksella tilaa. In The Mood sovittaa kappaleet itse: sovituksissa on yhtyeen jäsenten kirjavan musiikillisen taustan ansiosta elementtejä niin rautalankamusiikista, jazzista, bluesista, countrysta, rockista, punkista, soulista kuin funkistakin. Yhtyeellä on ohjelmistossaan myös enenevässä määrin omaa tuotantoa, jossa on vaikutteita useista edellä mainituista tyyleistä. Tärkeänä perusperiaatteenaan In The Mood pitää sitä, että vaikka sen esittämä musiikki on tanssittavaa, siinä on sisältöä erityisesti musiikin kuuntelijalle. == Kokoonpano == Yhtyeen alkuperäisjäseniä ovat kitaristi Ilari Haavisto sekä basisti Paavo Rahkila. In The Moodin nykyinen solisti (vuodesta 2013) on Suvi Karjula, joka tuli suuremman yleisön tietoisuuteen jo ennen yhtyeeseen liittymistään menestyttyään Seinäjoen Tangomarkkinoilla. Yhtyeen aiemmat solistit olivat Maija Tenkanen sekä Mariina Niittymäki. Kesäkuussa 2015 toiseksi kitaristiksi liittyi Turo Rytkyn tilalle Jukka-Pekka Berg, joka vaikutti yhtyeessä kesäkuuhun 2018 asti. Helmikuussa 2016 yhtyeen rumpaliksi Pasi Järvisen tilalle kiinnitettiin Dmitri Dmitrenko. === Kokoonpano 2016– === * Dmitri Dmitrenko (rummut, laulu) * Ilari Haavisto (kitara, mandoliini, laulu) * Toni Kälviäinen (haitari, urut) * Suvi Karjula (laulu, kitara, perkussiot) * Paavo Rahkila (bassokitara, kontrabasso ja taustalaulu) == Diskografia == * Ajatustenlukija, 2010 Sony Music Entertainment Finland * Mä tahdon pojan (single), 2010 * Meriunelma (single), 2015 * Jos tehdään niin (single), 2016 * In The Mood (EP), 2017 == Lähteet == Luokka:Suomalaiset tanssiorkesterit
Näsumin kirkko

thumb|250px|Näsumin kirkko thumb|250px|Kirkon sisätilat Näsumin kirkko () on kirkkorakennus Ruotsissa Bromöllan kunnassa. Se on rakennettu vuonna 1871, mutta samalla paikalla on ollut kirkko jo 1200-luvulla. Kirkkoon mahtuu noin 500 ihmistä.Svenska kyrkan: Kyrkan i Näsum Viitattu 30.5.2014. Kirkkorakennuksen vieressä on vanha hautausmaa. Sen viereen rakennettiin uusi hautausmaa 1940-luvulla tilanpuutteen vuoksi. Kolmas, vuonna 1897 perustettu hautausmaa sijaitsee vähän kauempana kirkosta. ==Lähteet== ==Aiheesta muualla== * Hautausmaiden esittely Luokka:Bromöllan kunta Luokka:Skånen läänin kirkot Luokka:Ruotsin kivikirkot Luokka:Kirkot Lundin hiippakunnassa
Esa Lehtinen (yrittäjä)

Esa Lehtinen, taiteilijanimeltään Jämsän Paroni, on suomalainen Jämsästä kotoisin olevan rengas- ja viihdealan yrittäjä joka on esiintynyt myös itse iskelmälaulajana. Lehtinen siirtyi rengasalalle ostettuaan 1973 Jämsän Kumikorjaamon jossa hän aloitti autonrenkaiden pinnoituksen. Rengaspinnoittamoa varten valmistui uusi halli 1976 Jämsään. Lehtinen myi myös soraa ja hänellä oli Paroni-Center-niminen kauppakeskus Jämsässä. Lehtinen omisti 1980-luvun alkupuolella jo useita rengasalan liikkeitä Tampereen ja Jämsän seudulla. Hän myi kuitenkin yrityksensä Isko Oy:lle ja muutti asumaan Kanariansaarille. Lehtinen palasi Suomeen 2001 ja rakensi Nurmijärvelle Ruusulinnan tanssipaviljongin joka avattiin toukokuussa 2001. Lehtisellä oli lisäksi aiemmin Satulinna-niminen tanssipaikka Parolassa. Vuonna 2006 hän palasi myös rengasalalle perustettuaan raskaan kaluston renkaisiin erikoistuneen RuusuRengas-nimisen yrityksen Nurmijärvelle. Lehtinen esiintyi myös iskelmälaulajana ja hän kiersi vuosina 1964–1993 esiintymässä oman yhtyeensä kanssa. Hän on toiminut lisäksi tanssien järjestäjänä sekä Suomessa että Kanariansaarilla. Lehtinen on tehnyt myös joitain levytyksiä muun muassa kokooma-cd:n Paronin parhaat. == Äänitteitä == * Maantiellä. 1983 * Kaipaan vielä aikaa. 1987 * Paronin parhaat : cd-levy. == Lähteet == * Europörssi Magazine 16.11.2011 : Rengasparoni Esa Lehtinen rummuttaa * Raskaan kaluston renkaita järkihintaan Rengasruusu Oy, Savon Yritysuutiset 5/2010, s. 12 * Ruusulinnassa pistetään jalalla koreasti jokaisena lauantaina. Nurmijärven Uutiset 28.2.2014 * Äänitearkisto : Esa Lehtinen Luokka:Suomalaiset yrittäjät Luokka:Suomalaiset iskelmälaulajat Luokka:1940-luvulla syntyneet Luokka:Elävät henkilöt
Äsphultin kirkko

Äsphultin kirkko () on Ruotsissa Kristianstadin kunnassa sijaitseva kirkkorakennus. Hiekkakiviperustusten avulla sen on ajoitettu olevan peräisin 1100-luvun jälkipuoliskolta.Äsphults församling: Äsphults kyrka Viitattu 30.5.2014. Hiekkakivestä tehty kastemalja on kirkon vanhin esine ja luultavasti yhtä vanha kuin kirkkokin on. Alttarirakennelman on tehnyt Matthias Stenberg 1700-luvun alussa barokkityyliin. Saarnastuolissa on osia eri aikakausilta 1600-, 1700- ja 1800-luvuilta. ==Lähteet== ==Aiheesta muualla== Luokka:Ruotsin kivikirkot Luokka:Kristianstadin kunta Luokka:Skånen läänin kirkot Luokka:Kirkot Lundin hiippakunnassa
Karl Rautio

Karl (Kalle) Rautio (20. marraskuuta 1889 – 15. joulukuuta 1963 Petroskoi) oli suomalaissyntyinen Neuvosto-Karjalassa vaikuttanut säveltäjä, musiikinopettaja ja kapellimestari. Pohjanmaalta kotoisin olleen Raution perhe muutti 1903 siirtolaisiksi Yhdysvaltoihin. Karl Rautio työskenteli kaivosmiehenä ja harrasti myös musiikkia toimien kaivosmiesten puhallinorkesterin johtajana. Vuonna 1916 hän meni opiskelemaan musiikkia Kalifornian Berkeleyn yliopistoon ja valmistui sieltä 1920. Rautio muutti 1922 Neuvostoliittoon ja asettui asumaan Neuvosto-Karjalaan. Rautio toimi Petroskoin pedagogisen teknikumin musiikin opettajana ja perusti Karjalan ensimmäisen sekakuoron ja kaksi orkesteria. Rautio oli mukana perustamassa vuonna 1931 Karjalan autonomisen neuvostotasavallan radion sinfoniaorkesteria ja toimi sen ensimmäisenä kapellimestarina vuoteen 1935 saakka. Vuonna 1945 Raution säveltämä ja Armas Äikiän sanoittama Karjalais-suomalaisen sosialistisen neuvostotasavallan hymni valittiin 1940 perustetun tasavallan kansallislauluksi. Laulusta luovuttiin 1956 kun Karjalais-suomalainen SNT sulautettiin Venäjän SNT:hen ja siitä tuli itsehallinnollinen Venäjän alue. Petroskoissa toimiva musiikkioppilaitos on nimetty Raution mukaan. Myös Raution pojat Roine, Heino ja Erik Rautio olivat muusikkojaPetroskoin sinfoniaorkesterin kohtalon yö 1938 – Suomalaissoittajat Stalinin vainoissa Yle 31.12.2020, viitattu 13.1.2024. == Lähteet == * Karjalan tasavallan kansallinen arkisto : Karl Rautio * Kalle Raution elämäkertatiivistelmä Kansallisbiografiassa Luokka:Neuvostoliittolaiset säveltäjät Luokka:Neuvostoliittolaiset kapellimestarit Luokka:Vuonna 1889 syntyneet Luokka:Vuonna 1963 kuolleet
Bob Houbregs

Robert J. "Bob" Houbregs (12. maaliskuuta 1932 Vancouver, Brittiläinen Kolumbia – 28. toukokuuta 2014) oli kanadalainen koripalloilija. Milwaukee Hawks varasi Houbregsin NBA:han toisella vuorolla vuoden 1953 varaustilaisuudessa. Hän pelasi Hawksin jälkeen Baltimore Bulletsissa, Boston Celticsissä ja Fort Wayne/Detroit Pistonsissa. Vuonna 1987 Houbregs nimettiin pelaajana Basketball Hall of Fameen.Basketball-Reference.com Houbregs toimi Seattle SuperSonicsin toimitusjohtajana joukkueen ensimmäisten NBA-vuosien ajan. Hän kuoli 28. toukokuuta 2014, 82-vuotiaana. Hänen kuolinsyytään ei kerrottu julkisuuteen.http://www.hs.fi/urheilu/Koripallolegenda+Bob+Houbregs+kuoli/a1401420107844 == Lähteet == * Bob Houbregs NBA & ABA Statistics Basketball-Reference.com === Viitteet === Luokka:Kanadalaiset koripalloilijat Luokka:Vuonna 1932 syntyneet Luokka:Vuonna 2014 kuolleet
Käänteisen neliön laki

Käänteisen neliön lailla tarkoitetaan relaatiota, missä x on suhteessa y:n neliön käänteisarvoon, x ~ 1/y^2. Lakia noudattavat esimerkiksi gravitaatiolaki, Coulombin voima kahden varauksen välillä ja pallomaisen säteilylähteen säteilyn vaimeneminen etäisyyden funktiona. Esimerkiksi kaksinkertaisen etäisyyden päässä vaikutus on yhden neljäsosan alkuperäisestä, kolminkertaisen matkan päässä yhdeksäsosa, nelinkertaisen matkan päässä kuudestoistaosa jne. == Lähteet == Luokka:Säteily
Killan koulu

Killan koulu on Keravalla sijaitseva peruskoulu, jossa annetaan opetusta 1–6. luokille. Koulu on rakennettu vuonna 1983 ja sijaitsee osoitteessa Sarvimäentie 35. Kerava - Peruskoulut Viitattu 31.5.2014 Alakoulua käy noin 290 oppilasta.Killan koulu Viitattu 31.5.2014, linkki päivitetty 21.5.2019 == Koulu äänestyspaikkana== Killan koulu toimii varsinaisina vaalipäivinä Keravan kaupungin Killan äänestysalueen (alue 4) äänestyspaikkana.Europarlamenttivaalit 2014 Viitattu 31.5.2014Presidentinvaalin äänestyspaikat Viitattu 31.5.2014 ==Lähteet== ==Aiheesta muualla== * Killan koulun sivut * Keravan koulut ja päiväkodit jpg- kartalla Luokka:Keravan peruskoulut Luokka:Kilta (Kerava)
Taitokirja

Taitokirja on Vilho Setälän toimittama joka kodin aakkosellinen ohjekirja kodin piirissä askartelevalle. Ensimmäinen laitos julkaistiin vuonna 1930. Vuoden 1952 uusittu laitos koostuu 1 216 sivusta, 3 700 hakusanasta ja 4 300 yksityiskohtaisesta kuvasta ja piirroksesta aina aaltopahvista öljykiviin. Kirjan loppuun on listattu työkaluja ja tarvikkeita varten palveluluettelo sekä lisätietoja haluavalle kirjallisuusluettelo.Setälä, Vilho: Taitokirja, s. 7. Otava, 1952. == Kirjan laitokset == * Kodin taitosanakirja, 1930 * Taitokirja, Kodin taitosanakirjan uusittu laitos, 1952, Kustannusosakeyhtiö Otava * Suuri taitokirja, 1965 == Lähteet == Luokka:Suomalaiset tietosanakirjat Luokka:Vuoden 1930 kirjat
Hell Raiser

”Hell Raiser” on brittiläisen Sweet-yhtyeen esittämä kappale, jonka ovat kirjoittaneet Nicky Chinn ja Mike Chapman. Kappale julkaistiin singlenä huhtikuussa 1973, jolloin se nousi yhtyeen kotimaassa listan toiselle sijalle. Kappale jatkoi Sweetin siirtymistä musiikillisesti raskaampaan ilmaisuun. Heavyrock-tyylisenä raitana se oli yhtyeeltä ennenkuulumaton esitys räjähdysefekteineen. Samaa raskasta tyyliä edustaa myös B-puolen ”Burning”, joka on yhtyeen itse tekemä kappale. Sweet oli saanut enemmän ohjia omiin käsiinsä, jolloin se pyrki systemaattisesti lisäämään uskottavuuttaan raskaan rockin yhtyeenä. == Julkaisu ja vastaanotto == Yhtyeen kotimaassa Britanniassa kappale Hell Raiser oli 11 listaviikon aikana parhaimmillaan toisella sijalla. Kappale nousi listykköseksi Länsi-Saksassa (2 viikkoa) ja Tanskassa (3 viikkoa). === Listasijoitukset === Valtio Korkein sijoitus Listaviikot Nousu listalle Lähde 1\. 1973 1\. 7 viikko 21/1973 2\. 11 5.5.1973 2\. 6 10.5.1973 (Flanderi) 3. 10 19.5.1973 3\. 14 22.5.1973 4\. 7 12.5.1973 4\. 4 15.7.1973 4\. huhtikuu 1973 5\. 7 viikko 24/1973 == Lähteet == == Aiheesta muualla == *Televisioesitys yhtyeen virallisella YouTube-kanavalla Luokka:Sweetin kappaleet Luokka:Vuoden 1973 kappaleet
Porilaisten muistomerkki

Porilaisten muistomerkki (myös Rumpalipoika tai Rumpalipatsas) on Porin Itäpuistossa sijaitseva kuvanveistäjä Kauko Räikkeen veistos. Se on ottanut aiheensa Albert Edelfeltin vuonna 1892 tekemästä maalauksesta Porilaisten marssi, joka kuvaa marssivaa Porin rykmentin rumpalipoikaa. Pronssinen veistos on Satakunnan Säästöpankin lahjoittama ja se paljastettiin ensimmäistä kertaa vietetyn Porin Päivän yhteydessä 24. syyskuuta 1961.Seppälä, Aarne: "Kui? – porilaisen käsikirja", s. 131. Pori-seura ry 2007. ISBN 978-952-92-3028-0. Patsaasta on vuosikymmenten saatossa muodostunut yksi Porin symboleista. Vuonna 1981 sen pohjalta luotiin paikallisen käsityöläisten valmistama matkamuistoksi tarkoitettu nukke.Rumpalipoika- ja Juhana-herttua –nuket arvokkaat lahja- ja muistoesineet Sataosaajat. Viitattu 31.5.2014. Vuodesta 2005 lähtien on Pori tutuksi ry jakanut Rumpalipoika-tunnustuspalkintoa ansioituneelle porilaiselle henkilölle tai yhteisölle. == Lähteet == Luokka:Porin patsaat ja veistokset
Miiko Albornoz

Miiko Martin Albornoz Inola (s. 30. marraskuuta 1990 Tukholma, Ruotsi) on ruotsinsuomalaissyntyinen chileläinen jalkapalloilija, pelipaikaltaan laitapuolustaja. Hänen äitinsä on ruotsinsuomalainen ja isä chileläinen. Hän edustaa Ruotsin pääsarjassa Allsvenskanissa pelaavaa Malmö FF:ää. Synnyinmaataan Ruotsia ikäkausimaajoukkueissa edustanut Albornoz pelasi ensimmäisen A-maaottelunsa Chilen paidassa tammikuussa 2014. Hänet valittiin Chilen alustavaan 30 pelaajan joukkueeseen vuoden 2014 maailmanmestaruuskilpailuihin. Albornozin isä on chileläinen ja äiti suomalainen. Hän olisi voinut edustaa Ruotsia tai Suomea, mutta valitsi isänsä kotimaan Chilen. == Lähteet == Luokka:Chileläiset jalkapalloilijat Luokka:Vuonna 1990 syntyneet Luokka:Elävät henkilöt
Savion koulu

Savion koulu on Keravan Saviolla sijaitseva peruskoulu, jossa annetaan opetusta esiasteelta 9. luokalle saakka. Koulun osoite on Juurakkokatu 33. Koulun vanhin osa valmistui vuonna 1930. Sittemmin koulua on laajennettu ja uusittu vuosina 1953, 1958 ja 1994.Savion koulu, Oppilaitokset.kerava.fi. Viitattu 6.12.2019Kerava - Peruskoulut Viitattu 31.5.2014 Koulua käy noin 450 oppilasta.Työpaikat, Kunta.net. Viitattu 6.12.2019 Rehtorina toimii Kasperi Viitanen. ==Lähteet== ==Aiheesta muualla== * Savion koulun sivut Luokka:Keravan peruskoulut Luokka:Savio
Mall

Mall on yhdysvaltalainen elokuva, joka perustuu Eric Bogosianin kirjoittamaan samannimiseen, vuonna 2001 julkaistuun romaaniin. Elokuvan on ohjannut Linkin Park -yhtyeen DJ, Joe Hahn ja vastaavana tuottajana toimii Vincent D’Onofrio. Se on ensimmäinen Hahnin ohjaama elokuva. Elokuvan kuvaukset alkoivat huhtikuussa 2012 Los Angelesissa, Yhdysvalloissa. Elokuvan pääosissa esiintyvät Vincent D’Onofrio, Gina Gershon, Peter Stormage, James Frecheville ja Cameron Monaghan. Elokuvassa esiintyy Linkin Parkin musiikkia. == Lähteet == == Aiheesta muualla == * Luokka:Vuoden 2014 yhdysvaltalaiset elokuvat
Keravanjoen koulu

Keravanjoen koulu on Keravalla sijaitseva peruskoulu. Lukuvuonna 2020-2021 käytössä on ​Jaakkolan toimipiste, jossa toimivat vain luokat 1-3 ja 7-9. Vuonna 2019 käynnistyi Keravajoen yhtenäiskoulun uuden rakennuksen rakentaminen. Uuteen kouluun suunniteltiin muutettavan elokuussa 2021. Vuonna 2019 Keravajoen koulussa opiskeli 459 oppilasta (vuonna 2016 yhteensä 726 oppilasta). Vuonna 2019 osa vuosiluokista oli jo siirtynyt tilapäisesti toisiin kouluihin (aiemmin vuonna 2016 toimi vielä luokka-asteiden 1-6 alakoulu eli Laipilan toimipiste ja luokka-asteiden 7-9 yläkoulu eli Jaakkolan toimipiste). ==Lähteet== ==Aiheesta muualla== * Keravanjoen koulun kotisivu (kerava.fi) Luokka:Keravan peruskoulut Luokka:Alikerava
Sestola

Sestola on kunta Pohjois-Italiassa olevassa Modenan maakunnassa Emilia- Romagnan alueella. Kunta kuuluu Apenniinien vuoristoon. Alueen korkein vuori 2 165 metriä korkea Monte Cimone on kunnan alueella. Sestolassa on Emilia- Romagnan suosituin talviurheilukeskus. Korkealla Sestolan keskustan yläpuolella on kaupungin suojaksi 1500-luvulla rakennettu linna. Kunnan kotisivut == Lähteet == Luokka:Modenan maakunnan kunnat
Monte Cimone

Monte Cimone on vuori Italiassa Emilia-Romagnan alueella. Vuori on 2 165 metriä korkea ja se kuuluu Apenniinien vuoristoon. Se sijaitsee Modenan maakunnassa neljän kunnan alueella, jotka ovat Fiumalbo, Sestola, Fanano ja Riolunato. Kylmän sodan aikaan vuorelle pääsy oli kielletty, koska sen sisään on louhittu sotilaallisia kohteita. Nykyään Monte Cimone on Emilia-Romagnan suosituin talviurheilukeskus. Sestolan kunnan kotisivut == Lähteet == Luokka:Italian vuoret Luokka:Modenan maakunta
Lea Pyykkö

Lea Kaarina Pyykkö o.s. Huuhtanen (18. kesäkuuta 1917 Ollila, Kivennapa – 24. toukokuuta 2009 Turku ) oli venäläisen kirjallisuuden suomentaja. Hän oli aktiivinen Turun Kirjallisen Seuran jäsen, sihteeri ja myöhemmin puheenjohtaja. Martti Anhava epäili häntä haastattelussa nimimerkiksi, mutta Pyykön lapset kertoivat, että kyse on oikeasta nimestä. Pyykkö opiskeli venäjää aikuisiällä. Tosin kotona hän kuuli sitä jonkin verran, ja kotipaikan murteessa oli paljon venäläisyyttä. Hän suomensi Fjodor Dostojevskin, Leo Tolstoin ja muiden venäläisten klassikoiden teoksia. ==Suomennokset== * * (Suuret venäläiset kertojat) * (Suuret venäläiset kertojat) * Nikolai Leskov: Lumottu vaeltaja, Naurua ja surua. Suom. ja esipuheen kirjoittanut Lea Pyykkö. Mtsenskin kihlakunnan lady Macbeth. Suom. Juhani Konkka. Karisto, 1974 ISBN 951-23-0783-9 (Kotien suurromaanit) * (Kotien suurromaanit) * (Kotien suurromaanit.) * (Kotien suurromaanit.) * * (Kotien suurromaanit.) * (Kotien suurromaanit) * (Kotien suurromaanit.) * (Kotien suurromaanit.) * (Neuvostokirjallisuutta.) * * * * == Lähteet == Luokka:Suomentajat Luokka:Vuonna 1917 syntyneet Luokka:Vuonna 2009 kuolleet
Daryl Janmaat

Daryl Janmaat (s. 22. heinäkuuta 1989 Leidschendam) on alankomaalainen jalkapalloilija. Hän pelasi kotimaansa lisäksi kuusi kautta Englannissa. Pelipaikaltaan Janmaat oli oikea laitapuolustaja. Vuosina 2012–2014 kasvattajaseuransa Feyenoordin edustusjoukkueen riveissä Eredivisiessä pelannut Janmaat on ammattilaisurallaan edustanut myös samassa sarjassa pelaavia ADO Den Haagia ja Heerenveeniä. Kesän 2014 MM-kisojen jälkeen hän siirtyi Englantiin Newcastle Unitediin ja elokuussa 2016 Watfordiin. Pelaajauransa päätteeksi hän palasi ADO Den Haagiin. Janmaat saavutti pronssia Alankomaiden joukkueessa vuoden 2014 MM-kilpailuissa. Hän pelasi MM- turnauksessa Alankomaiden seitsemästä ottelusta viisi, joista kaikki kolme alkulohko-ottelua alusta loppuun. Hän pelasi 34 maaottelua, joista ensimmäisen syyskuussa 2012 ja viimeisen syyskuussa 2018. == Lähteet == Luokka:Alankomaalaiset jalkapalloilijat Luokka:Vuonna 1989 syntyneet Luokka:Elävät henkilöt
Pavullo nel Frignano

Pavullo nel Frignano on kunta Pohjois-Italiassa olevassa Modenan maakunnassa Emilia-Romagnan alueella. Kunnan nähtävyyksiä on Montecuccolon linna (Castello di Montecuccolo). Kunta osti tämän keskiaikaisen linnan vuonna 1961, ja sen jälkeen sitä on kunnostettu. Pavullo nel Frignanossa on myös Modenan herttuan kesäasunto, Palazzo Ducale, jossa nykyään pidetään taidenäyttelyitä. Kunnan kotisivut == Lähteet == Luokka:Modenan maakunnan kunnat
Anneli Tempakka

Anneli Tempakka on suomalainen Yleisradion toimittaja. Tempakka toimi 1970- ja 1980-luvulla Yleisradion nuorten ohjelmien toimittajana. Hän teki 1970-luvun lopulla radioon ohjelmasarjan Olen erilainen nuori, jossa haastateltiin nuoria joilla oli jokin vaikea sairaus tai jotka muuten poikkesivat valtaväestöstä. Syksyllä 1981 Tempakka ja toinen Yleisradion toimittaja Maija Dahlgren arvostelivat ohjelmissaan edellisenä vuonna käynnistyneessä Rockradiossa esitettyjen suomalaisten rock-kappaleiden sanoituksia ja Rockradion toimittajien kielenkäyttöä. Myöhemmin Tempakka toimi Yleisradion kulttuuritoimittajana ja teki muun muassa 1997 radio-ohjelman taiteilija Alpo Jaakolasta (Alpo Jaakolan mystinen maailma).Alpo Jaakola CV ==Kirjallista tuotantoa == * Olen erilainen nuori. Otava 1980 * Periksi en anna : kuvia nuoren syöpäsairaan elämästä. WSOY 1989 == Lähteet == * Ylen Elävä arkisto : Anneli Tempakka - Olen erilainen nuori Luokka:Ylen toimittajat Luokka:Syntymävuosi puuttuu Luokka:Elävät henkilöt
Reino Koski

Reino Kullervo Koski (30. elokuuta 1932 Vaasa – 31. toukokuuta 2018) oli suomalainen vaatesuunnittelija, joka työskenteli muun muassa Reimalle, Suomen Trikoolle ja Finn-Flare Oy:lle.Suomen Trikoo, Tekstiilejä Tampereelta. Viitattu 31.5.2014.Reima-tietoa ja historiaa: 960-luku: Viennin oppivuodet, Reima Oy. Viitattu 31.5.2014. Koski suunnitteli yhteistyössä Finn-Flare Oy:n kanssa vaatteita muun muassa Adidakselle sekä Koholle. Hän oli mukana kehittämässä Reimalle suosittua likaa hylkivää enstex- ulkoiluvaatekangasta.Lastenvaatettaja Reima Oy, teoksessa Koski opiskeli Taideteollisessa oppilaitoksessa, valmistui muotitaiteilijaksi 1956 ja työskenteli sitten neljä vuotta Tiklaksessa ja läpi 1960-luvun Reimassa. Vuonna 1970 hän perusti oman suunnittelutoimiston Reino Design Ky:n. Hänen palvelujaan käyttäneitä yrityksiä ovat myös Piironen Oy, Tampuku Oy, Hagströmin Nahkatehdas, Porin Paitatehdas Oy, Tuomisen Puku Oy, Matti-Trikoo Oy, Rissanen Oy, Master-Coat Oy ja Luhta Oy.Reino Koski, teoksessa Vuonna 1976 Koskelle myönnettiin taideteollisuuden valtionpalkinto ja vuonna 1999 valtion taiteilijaeläke.Taiteilijaeläkettä 47:lle, Opetusministeriö 12.3.1999. Viitattu 31.5.2014. Hän oli MTO:n perustajajäsen sekä Ornamon kunniajäsenKunniajäsenet , Ornamo. Viitattu 31.5.2014. ja toimi myös Ornamon varapuheenjohtajana.Ornamon johtokunnat ja hallitukset 1911–2011, Ornamo. Viitattu 31.5.2014. Helsingin Tammisalossa asunut Koski tunnetaan myös taidemaalarina.Reino Koski, Taidelainaamo. Viitattu 31.5.2014. ==Lähteet== Luokka:Suomalaiset muotisuunnittelijat Luokka:Vuonna 1932 syntyneet Luokka:Vuonna 2018 kuolleet Luokka:Suomalaiset taidemaalarit
Arvo Ylärakkola

Arvo Ylärakkola (23. syyskuuta 1917 Viipuri – 28. tammikuuta 1983 Tukholma, Ruotsi) oli ruotsinsuomalainen historiantutkija. Viipurissa syntynyt kirjaltaja Ylärakkola osallistui sotien jälkeiseen Karjalan siirtoväen asutustoimintaan. Hän muutti vuonna 1956 pysyvästi Ruotsiin ja oli sen jälkeen näkyvä hahmo ruotsinsuomalaisessa järjestötoiminnassa. Hän oli vuosina 1976–1978 Suomen Siirtolaisuusinstituutin valtuuskunnassa Ruotsin Suomalaisseurojen Keskusliiton edustajana. Ylärakkolalle myönnettiin vuonna 1977 Suomessa asessorin arvonimi. Ylärakkolan tunnetuin teos oli vuonna 1976 julkaistu elämäkerrallinen tutkimus Neuvostoliittoon asettuneesta suomalaisesta sosialistijohtaja Edvard Gyllingistä. Hän kirjoitti myös ruotsinsuomalaisten järjestöjen ja Ruotsin suomenkielisen lehdistön historiasta. Hän johti 1970-luvulla työryhmää, joka keräsi muistitietoa ruotsinsuomalaisten historiasta. Tukholman Suomi-talossa vuonna 1977 toimintansa aloittanut Ruotsinsuomalaisten arkisto oli osittain Ylärakkolan ideoima. == Teoksia == * Edvard Gylling : Itä-Karjalan suomalainen rakentaja. Otava 1976 * Vertaileva tutkimus Ruotsin suomalaisseurojen keskusliiton hallituksen työvaliokunnan toimenpiteistä vuosina 1970-1977. Ruotsin suomalaisseurojen keskusliitto 1978 * RSKL:n Tukholman piiri 10 vuotta. Ruotsin suomalaisseurojen keskusliitto. Tukholman piiri, Tukholma 1978 * Stockholms finska förening 1894-1922 : Tukholman suomalainen seura vuosina 1894-1922. Föreningen Norden, Stockholm 1981 * Ruotsin suomenkielinen lehdistö 1875-1978. Eduskunta, Helsinki 1982 * Sverigefinsk press : Ruotsinsuomalainen lehdistö ; kirj. Arvo Ylärakkola, Juoko Laroma, Sulo Huovinen. Föreningen Norden, Stockholm 1982 * Riksförbundet Finska föreningar i Sverige : tillkomst och verksamhet - Ruotsin Suomalaisseurojen Keskusliitto : alkuvaiheet ja toiminta ; tekijät Anna-Lovisa Inkinen ja Arvo Ylärakkola. Föreningen Norden, Stockholm 1985 == Lähteet == * Maija-Liisa Kalhama: ”Arvo Ylärakkola In Memoriam”, Siirtolaisuus 1/1983, s. 1. Lehden verkkoversio * Libris : Arvo Ylärakkola Luokka:Ruotsinsuomalaiset henkilöt Luokka:Ruotsalaiset historioitsijat Luokka:Vuonna 1917 syntyneet Luokka:Vuonna 1983 kuolleet
Klinikan synty

Klinikan synty () on Michel Foucault’n kirja vuodelta 1963. Teoksen on suomentanut Simo Määttä. Suomennoksen julkaisi Niin & näin vuonna 2013. == Aiheesta muualla == * Salminen, Kari: Katso ihmistä. Turun sanomat 22.10.2013. Luokka:Kirjat lääketieteestä Luokka:Kirjat mannermaisesta filosofiasta Luokka:Kirjat sosiologiasta Luokka:Ranskalaiset tietokirjat Luokka:Vuoden 1963 kirjat
Ventspils Olimpiskais Stadions

Ventspils Olimpiskais Stadions on Latviassa Ventspilsin kaupungissa sijaitseva jalkapallo- ja yleisurheilustadion. Se on osa ﻿Olimpiskais centrs Ventspils -nimistä urheilukeskusta, jossa on useiden jalkapallokenttien lisäksi muun muassa jäähalli, sekä koripalloa ja yleisurheilua varten tarkoitetut sisähallit. Olimpiskais Stadions toimii maan pääsarjassa pelaavan FK Ventspilsin kotikenttänä, lisäksi stadionilla on pelattu maaotteluita. Se oli muun muassa vuoden 2014 Baltic Cupin näyttämönä. == Lähteet == *﻿Olimpiskais centrs Ventspilsin kotisivut ===Viitteet=== Luokka:Latvian jalkapallostadionit Luokka:Ventspils
Kristina Jakobsson-Kärki

Kristina Jakobsson-Kärki on suomalainen vaatesuunnittelija, joka tunnetaan erityisesti Reimalle ja Finn-Lassielle suunnittelemistaan lastenvaatteista.Reima-tietoa ja historiaa: 1960-luku: Viennin oppivuodet. Reima Oy (Web Archive 2014). Viitattu 22.11.2022. Jakobsson-Kärki opiskeli Taideteollisessa korkeakoulussa ja aloitti valmistuttuaan 1960-luvun puolivälissä pitkän uransa Reimassa. Hän asui pitkään Kankaanpäässä, kunnes muutti 1980-luvun alussa takaisin synnyinkaupunkiinsa Helsinkiin. Hän sai lastenkulttuurin valtionpalkinnon vuonna 1987. ==Lähteet== Luokka:Suomalaiset vaatesuunnittelijat Luokka:Lastenvaatteet Luokka:Vuonna 1942 syntyneet Luokka:Elävät henkilöt
Sanat ja asiat

Sanat ja asiat. Ihmistieteiden arkeologia () on Michel Foucault’n kirja vuodelta 1966. Teoksen on suomentanut Mika Määttänen ja julkaissut suomeksi Gaudeamus vuonna 2010. Jälkisanat on kirjoittanut Markku Koivusalo. Teoksen ensimmäisessä luvussa Foucault käsittelee Diego Velázquezin maalausta Hovinaiset vuodelta 1656. == Katso myös == * Tiedon arkeologia == Aiheesta muualla == * Ojakangas, Mika: Foucaultin analyysi puree yhä. Helsingin Sanomat 12.1.2011. * Peltonen, Matti: Foucault’n harharetki. Tieteessä tapahtuu 2/2011. (PDF) Luokka:Kirjat mannermaisesta filosofiasta Luokka:Kirjat historiasta Luokka:Ranskalaiset tietokirjat Luokka:Vuoden 1966 kirjat
Tiedon arkeologia

Tiedon arkeologia (L’archéologie du savoir) on filosofi Michel Foucault’n kirja vuodelta 1969. Teoksen on suomentanut Tapani Kilpeläinen ja julkaissut suomeksi Vastapaino vuonna 2005. == Aiheesta muualla == * Parikka, Jussi: Tuoreiden ajatusten arkeologi. Ennen ja nyt 1/2006. * Peltonen, Matti: Tiedon arkeologiaa ja romaanin maantiedettä Tieteessä tapahtuu 7/2006. (PDF) Luokka:Kirjat filosofiasta Luokka:Kirjat historiasta Luokka:Ranskalaiset tietokirjat Luokka:Vuoden 1969 kirjat
Huittisten Säästöpankki

pienoiskuva|Huittisten Säästöpankin sivukonttori Säkylässä. Huittisten Säästöpankki on vuonna 1877 perustettu säästöpankki, joka toimii Satakunnan ja Lounais-Pirkanmaan alueilla. Pankin pääkonttori on Huittisissa ja sivukonttoreita sillä on lisäksi Eurassa, Porissa, Sastamalassa sekä Säkylässä. Huittisten Säästöpankki kuuluu Säästöpankkiryhmään. Asiakkaita sillä on noin 27 000\. Huittisten Säästöpankin isännät päättivät kokouksessaan 5.3.2020 sulautumisesta Pirkanmaalla toimivan Aito Säästöpankin kanssa. Pankit liittyivät yhteen 1.6.2020. Huittisten Säästöpankin nimi muuttui Aito Säästöpankiksi ja pankin kotipaikka on Huittinen. == Lähteet == * Huittisten Säästöpankin kotisivut === Viitteet === Luokka:Säästöpankit Luokka:Huittinen
Turvallisuus, alue, väestö

Turvallisuus, alue, väestö () on filosofi Michel Foucault’n Collège de Francessa 1977–1978 pitämä luentosarja, joka ilmestyi kirjana 1978. Teoksen on suomentanut Antti Paakkari ja julkaissut suomeksi Tutkijaliitto vuonna 2010. Luokka:Kirjat yhteiskuntafilosofiasta Luokka:Ranskalaiset tietokirjat Luokka:Vuoden 1978 kirjat
Mikael Rohkean sotilasritarikunta

Mikael Rohkean sotilasritarikunta () on Romanian ylin sotilaille tarkoitettu kunniamerkki, jonka perusti Romanian kuningas Ferdinand I ensimmäisen maailmansodan aikana 26. syyskuuta 1916. Se on nimetty 1500-luvulla eläneen Valakian, Transylvanian ja Moldavian prinssin Mikael Rohkean (Mihai Viteazul, myös Mihai Bravu) mukaan. Ritarikunnan kunniamerkki voidaan myöntää taistelussa kunnostautuneelle yksilölle tai yhteisesti koko yksikölle. == Ensimmäinen maailmansota == 1\. luokka: 16 2\. luokka: 12 3\. luokka: 336 (joista 43 sotilasyksiköille) Romania osallistui ensimmäiseen maailmansotaan elokuusta 1916 alkaen. Sodan aikana palkittuihin kuuluivat mm. sotamarsalkka Alexandru Averescu ja tuleva poliitikko sekä diplomaatti Grigore Gafencu. == Maailmansotien välinen aika == Mitalilla palkittiin myös Unkarin- Romanian sodassa 1918–1920 palvelleita. Myöhemmin Romanian diktaattoriksi noussut Ion Antonescu sai omansa Romanian kuninkaalta Tisza-joella 1919. == Toinen maailmansota == 1\. luokka: 15 2\. luokka: 76 (joista 13 sotilasyksiköille) 3\. luokka: 1628 (joista 118 sotilasyksiköille) Toisen maailmansodan aikana kunniamerkin saivat mm. kenraali Vasile Atanasiu, kenraaliluutnantti Radu Băldescu sekä Nicolae Dabija, josta tuli kommunisminvastainen vastarintajohtaja toisen maailmansodan jälkeen ja joka sai omansa Kaukasuksen taistelujen aikana Tamanin sillanpäässä 1943. Myös tuleva kuningas Mikael I sai kunniamerkin armeijan komentajana itärintamalla 1941. Romania osallistui toiseen maailmansotaan aluksi akselivaltojen liittolaisena. Kunniamerkkiä jaettiin tällöin myös useille natsi-Saksan komentajille kuten Hermann Göringille ja Erwin Rommelille, mutta myös muille Saksan liittolaisille. Esimerkiksi Carl Gustaf Emil Mannerheim palkittiin kunniamerkin kaikilla kolmella luokalla 1. marraskuuta 1941.Mannerheim.fi: Kunniamerkit Viitattu 1.6.2014 Elokuussa 1944 Romania julisti sodan Saksalle ja liittyi liittoutuneiden puolelle. Tämän jälkeen kunniamerkkejä myönnettiin myös liittoutuneiden upseereille. Sodan jälkeen palkittuihin kuuluu mm. Jugoslavian johtaja Josip Broz Tito, jolle myönnettiin kaikki kolme luokkaa 1947. == Nykyaika == Ritarikunta lakkautettiin 1947, mutta otettiin uudelleen käyttöön vuonna 2000. Ritarikunnassa on kolme luokkaa: * I luokka * II luokka * III luokka ==Lähteet== == Aiheesta muualla == Luokka:Romanian historia Luokka:Romanian kunniamerkit Luokka:Sotilasansiomitalit
Länsi-Suomen Osuuspankki

Länsi-Suomen Osuuspankki eli OP Länsi-Suomi on vuonna 2006 perustettu osuuspankki, joka on osa valtakunnallista OP Ryhmää. Se muodostui Porin Seudun Osuuspankin, Rauman Seudun Osuuspankin, Eurajoen Osuuspankin ja Kankaanpään Osuuspankin yhdistyessä. Länsi-Suomen Osuuspankilla on omistaja-asiakkaita yli 81 000 (2021). Pankin pääkonttori sijaitsee Porissa Asiantuntijakeskus BePOPin rakennuksessa. Pankilla on yhteensä seitsemän konttoria ja yksi kohtaamispaikka. OP Länsi-Suomen palveluun kuuluvat myös Pohjola Vakuutuksen, OP Kodin, isännöinnin, kiinteistönvälityksen ja vuokranvälityksen toiminnot yksityis- ja yritysasiakkaille. == Toimipisteet == *Pori *Rauma *Eurajoki *Kankaanpää *Kiikoinen *Merikarvia *Ulvila *Kohtaamispaikka Panelia == Lähteet == *Länsi-Suomen Osuuspankin kotisivut ===Viitteet=== Luokka:OP Luokka:Satakunta
Tarkkailla ja rangaista

Tarkkailla ja rangaista (Surveiller et punir: Naissance de la prison) on filosofi Michel Foucault’n kirja vuodelta 1975. Teoksen on suomentanut Eevi Nivanka ja julkaissut suomeksi Otava vuonna 1980. Luokka:Kirjat yhteiskunnasta Luokka:Ranskalaiset tietokirjat Luokka:Vuoden 1975 kirjat
Arto Elovirta

Arto Elovirta (s. 4. maaliskuuta 1947 Turku) on suomalainen itseoppinut vaatesuunnittelija ja vaatetusalan yrittäjä. Hänet tunnetaan useiden suomalaisten vaatemerkkien mallistojen luojana ja vuonna 1983 perustamastaan Donatello-vaatetusliikkeestä.Matti Airaksinen: Donatello, Tyyliniekka-blogi 29.1.2014. Viitattu 1.6.2014. Elovirran isoisä oli kenkäkauppias, ja hänen vanhemmillaan oli Turussa lastenvaatetehdas nimeltä Mekla-valmiste. Sen lopetettua 1965 Arto Elovirta aloitti veljensä kanssa 1967 lasten ja nuorten ulkoiluvaatteiden valmistuksen Meklalta perityllä Oukei-tuotemerkillä, mutta toiminta päättyi rahoitusvaikeuksiin 1970-luvun lopussa. Elovirta työskenteli sitten miestenmallistojen suunnittelijana Trinet Oy:ssä Littoisissa 1979–1984 ja One Top Oy:ssä 1982–1993. Hän on tehnyt suunnittelutyötä myös Kestilälle, Dixi-Coatille, Femitexille, Suomen Höyhenelle, Grünsteinille, Joukatexille, Luhdalle, Piretta-P.T.A.:lle ja Tiklakselle.Vekkeli 2002 s. 15, 26–56. Vuonna 1983 Elovirta perusti laadukkaita ulkomaisia vaatetusmerkkejä edustavan Donatellon Turun Linnankadun ja Brahenkadun kulmaan. 1980-luvun lopulla Elovirralla oli Turussa myös Archie’s Best- ja Vaasassa The Best Shop -myymälä.Vekkeli 2002 s. 61. 1990-luvun alussa Elovirta perusti Helsingin Katajanokan rantaan A.E.I. Magazine -nimisen liikkeen, joka ei kuitenkaan menestynyt syrjäisen sijainnin ja alkavan laman takia.Vekkeli 2002 s. 19. Donatello on tuonut ensimmäisenä Suomen markkinoille muun muassa Cornelianin, Dieselin ja Hugo Bossin tuotteita. Muita Elovirran edustamia merkkejä ovat olleet Giorgio Armani, Byblos, Christian Lacroix sekä Marithé + François Girbaud. Elovirta on pitänyt yllä myös itse suunnittelemaansa vaatemerkkiä Mondo Di Archie (MDA).Markus Ånäs: Turkulaiset asiakkaat ovat kaikki kaikessa, Kauppalehti 6.04.2009. Viitattu 1.6.2014. Keväällä 2014 Arto Elovirta ilmoitti jäävänsä eläkkeelle ja jättävänsä liikkeen poikansa ja tyttärensä hoidettavaksi.Donatello uutisia / Loppuunmyynti alkaa. Donatello 14.3.2014. Viitattu 1.6.2014. Myymälä ja verkkosivusto suljettiin. Vuonna 1988 Elovirta sai ensimmäisen Muodin Gloria -palkinnon, jonka myönsi naistenlehti Gloria. Seuraavana vuonna Pukeva myönsi hänelle Ruben Jaari -mitalin.Vekkeli 2002 s. 24, 58, 61. ==Lähteet== * ===Viitteet=== Luokka:Suomalaiset muotisuunnittelijat Luokka:Suomalaiset yrittäjät Luokka:Vuonna 1947 syntyneet Luokka:Elävät henkilöt
Histoire de la folie à l’âge classique

Histoire de la folie à l’âge classique. Folie et déraison on filosofi Michel Foucault’n vuonna 1961 ilmestynyt väitöskirja hulluuden historiasta. == Aiheesta muualla == * Peltonen, Matti: Foucault olikin paljolti psykologi. Helsingin Sanomat 28.5.2006. Luokka:Kirjat mannermaisesta filosofiasta Luokka:Kirjat historiasta Luokka:Väitöskirjat Luokka:Ranskalaiset tietokirjat Luokka:Vuoden 1961 kirjat
Sorokyne

Sorokyne (, virallinen nimi, de jure) tai Krasnodon (de facto), on kaupunki Luhanskin alueen eteläosissa Itä-Ukrainassa, noin 45 kilometriä Luhanskista kaakkoon ja vain 7 kilometriä Venäjän Rostovin alueen rajan länsipuolella. Kaupungin kautta kulkee Luhanskista saapuva ja Venäjän Rostovin alueen rajalle johtava M04-valtatie. Seudun asutus on saanut alkunsa 1700-luvulla. Maat kuuluivat läheiselle kasakkakylälle (Гундорівська). 1910-luvulla seudulta löydettiin rikas hiiliesiintymä, jota ryhdyttiin hyödyntämään. Kaivosesiintymiä avattiin, väkeä muutti paikkakunnalle. Kaupungin perustamisajankohtana pidetään vuotta 1914. Vuonna 1916 kaupungissa asui 3 105 ihmistä, joista neljännes oli kaivostyöntekijöitä. Vuoteen 1938 saakka paikkakunta tunnettiin nimellä Sorokyne. Tämän jälkeen kaupungin virallisena nimenä oli pitkään Krasnodon (). Vuonna 2016 Ukrainan parlamentti sääti Sorokynen kaupungin nimeksi osana pyrkimystään luopua neuvostoaikaan viittaavista nimityksistä. Kaupunki on kuitenkin kuulunut vuodesta 2014 Venäjän sotilaallisesti tukemiin kapinallisalueisiin, eikä uutta nimeä ole kapinallisalueella otettu käyttöön paikan päällä. Vuonna 2021 kaupungissa asui virallisen arvion mukaan 42 582 asukasta. Kaupunkipiirin (103 931 as., 2013) alueeseen kuului kaupungin lisäksi kaksi runsaan 20 000 asukkaan kaupunkia (Молодогвардійськ, Суходільськ), kahdeksan kaupunkityyppistä taajamaa ja maaseutukylien asukkaita. Lisäksi vuoteen 2020 saakka voimassa olleeseen Sorokynen piirin (5/2016 saakka Krasnodonin piiri) hallintokeskus sijaitsi Sorokynen (aiemmin Krasnodonin) kaupungissa, vaikka kaupunki muodosti ympäröivästä piiristä erillisen hallintopiirin (29 691 as.) Kun Ukrainan parlamentti vuoden 2020 aluehallinnon uudistuksessa vähensi piiritason yksiköiden lukumäärän alle kolmennekseen, Sorokynen kaupunkipiiri siihen kuuluvine kaupunkeineen, ja suuri osa ympäröivää Sorokynen piiriä liitettiin osaksi laajennettua Dovžanskin piiriä. Ainakin toukokuussa 2014 seudulla oli Ukrainan hallitusvaltaa vastustavia separatisteja.Infografika: ATO v Donbasse: pozitsii ukrainskih silovikov i terroristov 26.5.2014, tietotoimisto LIGABiznesInform, liga.net, viitattu 30.5.2014, == Lähteet == ==Aiheesta muualla== Luokka:Luhanskin alueen kaupungit